हरियाणा भाजपा ने संगठन में किया विस्तार, पूर्व डिप्टी स्पीकर संतोष यादव बनीं उपाध्यक्ष
हरियाणा भाजपा प्रदेश अध्यक्ष ओम प्रकाश धनकर ने मंगलवार को अपनी नई टीम की घोषणा की। भाजपा की तरफ से संगठन में प्रदेश उपाध्यक्ष, प्रदेश महामंत्री और विभिन्न मोर्चों के प्रदेश अध्यक्षों की नियुक्तियां कर दी हैं।
चंडीगढ़। हरियाणा भाजपा प्रदेश अध्यक्ष ओम प्रकाश धनकर ने मंगलवार को अपनी नई टीम की घोषणा की। भाजपा की तरफ से संगठन में प्रदेश उपाध्यक्ष, प्रदेश महामंत्री और विभिन्न मोर्चों के प्रदेश अध्यक्षों की नियुक्तियां कर दी हैं। इसमें कई पूर्व मंत्रियों, पूर्व विधायकों को जगह दी गई है। इसके साथ ही पार्टी ने महिला नेताओं को भी अहम जिम्मेदारियां दी हैं। इसी के तहत पूर्व डिप्टी स्पीकर संतोष यादव को प्रदेश उपाध्यक्ष बनाया गया है।संतोष यादव ने कुरुक्षेत्र यूनिवर्सिटी से एमए इंग्लिश किया है, इसके बाद पंजाब यूनिवर्सिटी चंडीगढ़ से एलएलबी की है। राजनीति में 1980 में कदम रखने के बाद कई पदों पर रहीं हैं। वह 2009 में भारतीय जनता पार्टी में शामिल हुई थीं। बीजेपी के टिकट पर 2014 में चुनाव लड़कर उन्हें 48,601 मतों से जीत मिली, जिसके उपरांत उन्हें 2015 में हरियाणा विधानसभा की उपाध्यक्ष बनने का मौका मिला।भाजपा ने संगठन विस्तार करते हुए तीन को हरियाणा प्रदेश महामंत्री बनाया है। एडवोकेट वेदपाल, विधायक मोहनलाल बडोली और पवन सैनी हरियाणा प्रदेश महामंत्री बने हैं। वहीं, सुमित्रा चैहान हरियाणा बीजेपी महिला मोर्चा प्रदेश अध्यक्ष बनी हैं। बीजेपी विधायक मोहनलाल बडोली और पूर्व विधायक डॉक्टर पवन सैनी भी प्रदेश महामंत्री बने हैं। वहीं, 7 प्रदेश मंत्री भी घोषित किए गए है जिसमे पटौदी से वर्तमान विधायक सत्य प्रकाश जरावता, रेनू भाटिया, रविंद्र बलियाना, समय सिंह भाटी, मनीष मित्तल, सरोज सिहाग और सुरेंद्र आर्य प्रदेशमंत्री नियुक्त किए है। वहीं पलवल से विधायक दीपक मंगला को कोषाध्यक्ष की जिम्मेदारी मिली है, गुलशन भाटिया कार्यालय सचिव, सह कार्यलय सचिव कमल अवस्थी नियुक्त किए गए है। पार्टी ने जिन सात लोगों को उपध्याक्ष बनाया है उनके नाम हैं, पूर्व डिप्टी स्पीकर संतोष यादव, पूर्व मंत्री मनीष ग्रोवर, सांसद सुनीता दुग्गल , विधायक महिपाल ढांडा, ठाकुर विक्रम सिंह, श्रीमती कविता जैन और जीएल शर्मा।